hotchpotch/miracl-hf-unified huggingface dataset:
2018 पुरुष हॉकी विश्वकप
2018 पुरुष हॉकी विश्वकप, हॉकी विश्वकप का १४वाँ संस्करण था, जिसका आयोजन 28 नवंबर से 16 दिसंबर 2018 के बीच भुवनेश्वर, ओड़िसा, भारत में किया गया था। इस चौदहवे विश्वकप में कुल 16 टीमों ने भाग लिया था। ऑस्ट्रेलिया, इंग्लैंड, भारत, मलेशिया और न्यूजीलैंड इन पाँच देशों ने इस टूर्नामेंट की मेजबानी के लिए मजबूत दावेदारी पेश की थी।इस प्रतियोगिता में भाग ले रहीं टीमों की संख्या विश्व कप-2018 में बढ़ाई गई, इस से पहले होने वाले विश्वकप 2014 में 12 टीमें भाग लेती थी।
बेल्जियम ने फाइनल में 0-0 से ड्रॉ होने के बाद हुए पेनल्टी शूट-आउट में नीदरलैंड को 3-2 से हराकर पहली बार प्रतियोगिता जीता है। गत विजेता ऑस्ट्रेलिया ने इंग्लैण्ड को 8-1 से हराकर तीसरा स्थान प्राप्त किया।
मार्च 2013 में, एफआईएच ने 2014-2018 चक्र के प्रक्रिया दस्तावेज प्रकाशित करने के एक महीने बाद, ऑस्ट्रेलिया, बेल्जियम, भारत, मलेशिया और न्यूजीलैंड को अगले प्रतियोगिता कार्यक्रम की मेजबानी के उम्मीदवारों के रूप में चयन किया था और बोली-प्रक्रिया दस्तावेज जमा करने के लिए कहा गया था। इसके अलावा, मेजबान चुनाव से एक महीने पहले, ऑस्ट्रेलिया ने तकनीकी और वित्तीय कारणों से अपना आवेदन वापस ले लिया। स्विट्जरलैंड के लॉज़ेन में एक विशेष समारोह के दौरान भारत को 7 नवंबर 2013 को मेजबान के रूप में घोषित किया गया था।
16 टीमों को चार समूहों में बाँटा गया, जिनमें से प्रत्येक समूह में चार टीमें थीं। प्रत्येक टीम अपने समूह के बाकी टीमें से खेलीं। प्रत्येक समूह की पहली वरीयता की टीम, क्वार्टर फाइनल के लिये आगे बढ़ जायेगी, जबकि प्रत्येक समूह की दूसरी और तीसरी वरीयता की टीम, क्रॉसओवर मैचों में प्रवेश करेंगी। वहां से एक-उन्मूलन टूर्नामेंट खेला गया।
पुरुष हॉकी विश्व कप 2018 के के लिए ओल्ली नामक कछुए को शुभंकर बनाया गया था। इसका मुख्य उद्देश्य ओलिव रिडले कछुए के संरक्षण के लिए जागरूकता फैलाना है। विश्व कप का एंथम सोंग को ए. आर. रहमान द्वारा तैयार किया गया था. इस एंथम सोंग के लिरिक्स “जय हिन्द, जय इंडिया” हैं. यह लिरिक्स गुलज़ार द्वारा लिखे गये हैं।
इस टूर्नामेंट के लिए एफआईएच द्वारा 16 अंपायर नियुक्त किए गए। इस विश्व कप में बेल्जियम के गोलकीपर विसेंट वनाश को उनके बेहतरीन खेल के लिए मैन ऑफ द मैच चुना गया। वहीं, भारत के मनप्रीत सिंह को बेस्ट सेलिब्रेशन अवार्ड से नवाजा गया. प्लेयर ऑफ द टूर्नामेंट अर्थर वन डोरेन को चुना गया। बेस्ट गोलकीपर का अवार्ड नीदरलैंड के गोलकीपर पिरमिन बलाक को मिला। इसके अलावा गोल स्कोरर ऑफ द टूर्नामेंट बेल्जियम के हैंड्रिक्स और ऑस्ट्रेलिया के बलाक गोवर्स को दिया गया।
"स्रोत: एफाआईएच"
1 BEL 2 NED 3 AUS
कानजी स्वामी
कानजी स्वामी (गुजराती:કાનજીસ્વામી ; 1889 - 1980) आध्यात्मिक जैन गुरु थे। वो [[दिगम्बर परम्परा में मूल आम्नाय के प्रचारक थे।उन्होंने कोई नया पंथ नहीं चलाया था वरन तत्कालीन समय में प्रचलित रूढ़िवादिता और हठधर्मिता के स्थान पर विशुद्ध आध्यात्म का जिनागम अनुसार प्रतिपादन किया था।
उनका जन्म एक [[स्थानकवासी]] जैन के रूप में हुआ। उन्होने स्थानकवासी संत के रूप में जीवन शुरू किया। वे १९३२ में आचार्य [[कुन्दकुन्द स्वामी|कुन्दकुन्द]] के पण्डित टोडरमल और समयसार के कार्यों से बहुत प्रभावित हुए। उसके बाद उन्होंने इन दिगम्बर जैन सिद्धान्तों को अपने दर्शन में अपनाया। उनके समर्थकों का समूह बाद में एक उप-समुदाय के रूप में उभरा जो दिगम्बर जैन सिद्धान्तों का अनुसरण करते हैं।
[[श्रेणी:1889 में जन्मे लोग]] [[श्रेणी:१९८० में निधन]]
श्रीमद राजचन्द्र
श्रीमद राजचन्द्र, जन्म रायचन्दभाई रावजीभाई मेहता, एक जैन कवि, दार्शनिक और विद्वान थे। उन्हें मुख्यतः उनके जैनधर्म शिक्षण और महात्मा गांधी के आध्यात्मिक मार्गदर्शक के रूप में जाना जाता है।
महात्मा गांधी जी ने अपनी आत्मकथा "सत्य के साथ प्रयोग" में इनका विभिन्न स्थानों पर उल्लेख किया हैं।उन्होंने लिखा कि " मेरे जीवन पर गहरा प्रभाव डालने वाले आधुनिक पुरुष तीन हैं: रायचंद्र भाई अपने सजीव संपर्क से, टॉलस्टॉय 'वैकुंठ तेरे हृदय में है' नामक अपनी पुस्तक से और रस्किन 'अन्टू दिस लास्ट- सर्वोदय' नामक पुस्तक से "
वल्लभसूरी
आचार्य विजय वल्लभ सूरी एक जैन संन्यासी थे। उन्होंने "पंजाब केसरी" के नाम से भी जाना जाता है। वो विजयानन्दसूरी के एक शिष्य थे। उन्होंने लोगों के लिए धार्मिक और सामाजिक कार्य किये। उन्होंने सक्रिय रूप से पंजाब में कार्य किया।
ज़ी तमिल
ज़ी तमिल एक मनोरंजन चैनल है। यह तमिल भाषा का चैनल है।
आचार्य विद्यासागर
आचार्य विद्यासागर (कन्नड़:ಆಚಾರ್ಯ ವಿದ್ಯಾಸಾಗರ್) एक प्रख्यात दिगम्बर जैन आचार्य हैं। उन्हें उनकी विद्वत्ता और तप के लिए जाना जाता है। आचार्य श्री हिन्दी, अंग्रेजी आदि 8 भाषाओं के ज्ञाता हैं ।
उनका जन्म १० अक्टूबर १९४६ को विद्याधर के रूप में कर्नाटक के बेलगाँव जिले के सदलगा में शरद पूर्णिमा के दिन हुआ था। उनके पिता श्री मल्लप्पा थे जो बाद में मुनि मल्लिसागर बने। उनकी माता श्रीमंती थी जो बाद में आर्यिका समयमति बनी।
विद्यासागर जी को ३० जून १९६८ में अजमेर में २२ वर्ष की आयु में आचार्य ज्ञानसागर ने दीक्षा दी जो आचार्य शांतिसागर के वंश के थे। आचार्य विद्यासागर जी को २२ नवम्बर १९७२ में ज्ञानसागर जी द्वारा आचार्य पद दिया गया था। केवल विद्यासागर जी के बड़े भाई ग्रहस्थ है। उनके अलावा सभी घर के लोग संन्यास ले चुके है। उनके भाई अनंतनाथ और शांतिनाथ ने आचार्य विद्यासागर जी से दीक्षा ग्रहण की और मुनि योगसागर जी और मुनि समयसागर जी कहलाये।
आचार्य विद्यासागर जी संस्कृत, प्राकृत सहित विभिन्न आधुनिक भाषाओं हिन्दी, मराठी और कन्नड़ में विशेषज्ञ स्तर का ज्ञान रखते हैं। उन्होंने हिन्दी और संस्कृत के विशाल मात्रा में रचनाएँ की हैं। विभिन्न शोधार्थियों ने उनके कार्य का मास्टर्स और डॉक्ट्रेट के लिए अध्ययन किया है। उनके कार्य में निरंजना शतक, भावना शतक, परीषह जाया शतक, सुनीति शतक और शरमाना शतक शामिल हैं। उन्होंने काव्य "मूक माटी" की भी रचना की है। विभिन्न संस्थानों में यह स्नातकोत्तर के हिन्दी पाठ्यक्रम में पढ़ाया जाता है। आचार्य विद्यासागर जी कई धार्मिक कार्यों में प्रेरणास्रोत रहे हैं।
आचार्य विद्यासागर जी के शिष्य मुनि क्षमासागर जी ने उन पर आत्मान्वेषी नामक जीवनी लिखी है। इस पुस्तक का अंग्रेज़ी अनुवाद भारतीय ज्ञानपीठ द्वारा प्रकाशित हो चुका है। मुनि प्रणम्यसागर जी ने उनके जीवन पर अनासक्त महायोगी नामक काव्य की रचना की है।
हिन्दी, संस्कृत, अंग्रेजी आदि मे एक दर्जन से अधिक मौलिक रचनाएँ प्रकाशित- 'नर्मदा का नरम कंकर', 'डूबा मत लगाओ डुबकी' , 'तोता रोता क्यों ?' , '' आदि काव्य कृतियां ; गुरुवाणी , प्रवचन परिजात, प्रवचन प्रमेय आदि प्रवचन संग्रह; आचार्य कुंदकुंद के समयासार, नियमसार , प्रवचनसार और जैन गीता आदि ग्रंथों का पद्य अनुवाद |
आचार्य श्री द्वारा 130 मुनिराजो , 172 आर्यिकाओं व 20 ऐलक जी ,14 क्षुल्लकगणों को दीक्षित किया गया है | मुनिश्री समयसागर जी,मुनिश्री योगसागर जी, मुनिश्री नियमसागर जी,मुनिश्री सुधासागर जी, मुनिश्री प्रमाणसागर जी, मुनिश्री चिन्मयसागर जी,मुनिश्री अभयसागर जी, मुनि क्षमासागर जी,मुनि प्रणम्यसागर जीआदि प्रसिध्द संत है | 2001 के आँकड़ों के अनुसार उनके लगभग 21% दिगम्बर साधु आचार्य विद्यासागर के आज्ञा से चर्या करते हैं।
आईएफके गोटेबोर्ग
आईएफके गोटेबोर्ग, गोटेबोर्ग में आधारित एक स्वीडिश पेशेवर फुटबॉल क्लब है। क्लब 1904 में स्थापित किया गया था, उसके बाद से क्लब 18 राष्ट्रीय चैम्पियनशिप खिताब, छह राष्ट्रीय कप खिताब और दो के यूईएफए कप जीते है।
आईएफके गोटेबोर्ग, माल्मो एफएफ के साथ मिलकर यकीनन स्वीडन में सबसे सफल क्लब है और उत्तरी यूरोप में सबसे सफल क्लबों में से एक है, यह एक यूरोपीय प्रतियोगिता को जीत ने वाली केवल स्कैंडिनेवियाई टीम है। आईएफके गोटेबोर्ग ने 1982 और 1987 में यूईएफए कप जीता है। वे वर्तमान में उच्चतम स्वीडिश लीग, अल्ल्स्वेन्स्कन में खेलते हैं। वे 1977 के बाद से लगातार स्वीडन में शीर्ष स्तरीय फुटबॉल लीग मे खेलते है, जो वर्तमान में स्वीडन में किसी भी क्लब के सबसे लंबे समय तक शीर्ष स्तरीय लीग कार्यकाल है।
आईएफके गोटेबोर्ग, देश भर में व्यापक समर्थन के साथ स्वीडन में सबसे लोकप्रिय फुटबॉल क्लबों में से एक है। 1910 में, टीम पहली बार नीले और सफेद धारीदार जर्सी में खेली थी, उसके बाद से यह उनकी परंपरागत घरेलू शर्ट की गई। 2009 के सत्र की शुरुआत के बाद से, वे नव निर्मित गम्ला उल्लेवि स्टेडियम में अपने घरेलू मैच खेलते हैं।
राज कौल
राज कौल नेहरू परिवार के दिल्ली में सबसे पहले पूर्वज राज कौल थे।
ज़ी बांग्ला सिनेमा
ज़ी बांग्ला सिनेमा एक बांग्ला टीवी चैनल है। एक बांग्ला टीवी चैनल है। यह एक फिल्म चैनल है।
भारतीय महिला बैंक
भारतीय महिला बैंक भारत का पहला महिला बैंक है। इसकी शुरुआत 19 नवम्बर 2013 को मुंबई में हुई। इस बैंक का मुख्यालय दिल्ली में होगा।
2013 के बजट में वित्तमंत्री ने महिला बैंक का प्रस्ताव रखा था और उसके लिए 1,000 करोड़ रुपए पूंजी आवंटित की थी।
19 नवम्बर 2013 को मुंबई में प्रधानमंत्री मनमोहन सिंह और यूपीए चेयरपर्सन सोनिया गांधी ने वित्तमंत्री पी चिदंबरम की उपस्थिति में इस बैंक का उद्घाटन किया। शुरुआत में बैंक की 7 शाखाएं हैं - मुंबई, बेंगलुरु, कोलकाता, चेन्नै, अहमदाबाद, लखनऊ तथा गुवाहाटी। 31 मार्च 2014 तक 25 शाखाएं खोलने का प्रस्ताव है।
सार्वजनिक क्षेत्र का यह पहला बैंक है जिसकी निदेशक मंडल की सभी सदस्यायें महिलाएं हैं। उषा अनंतसुब्रमण्यम भारतीय महिला बैंक की प्रबंध निदेशक हैं। बोर्ड ऑफ डायरेक्टर में राजस्थान के सोडा गांव की सरपंच छवि राजावत और विख्यात औद्योगिक घराने गोदरेज की तान्या दुबाश भी शामिल हैं।
उरुग्वे राष्ट्रीय फुटबॉल टीम
उरुग्वे राष्ट्रीय फुटबॉल टीम अंतरराष्ट्रीय फुटबॉल टूर्नामेंट में उरुग्वे का प्रतिनिधित्व करती है और उरुग्वे फुटबॉल एसोसिएशन द्वारा नियंत्रित की जाती है। टीम सामान्यतः लोस खर्रुअस् या ला सेलेस्ते के रूप में बुलायी जाती है।
उरुग्वे वर्तमान दक्षिण अमेरिकी चैंपियन हैं, 2011 में कोपा अमेरिका जीतने के द्वारा। उरुग्वे, कोपा अमेरिका एक रिकार्ड 15 बार जीता है। टीम ने दो बार फीफा विश्व कप जीता है, उद्घाटन 1930 विश्व कप में पहली बार और 1950 में दूसरा खिताब, जब वे ब्राजील के खिलाफ फाइनल मैच में जीते। वे दो बार ग्रीष्मकालीन ओलंपिक में फुटबॉल में स्वर्ण पदक जीता है, 1924 और 1928 मे।
राष्ट्र की एक बहुत छोटी आबादी (32.5 लाख 2011 मे) है और उनकी सफलता इस तथ्य से परिलक्षित होती है। 1930 में अपना पहला विश्व कप जीते समय उनकी जनसंख्या केवल 12.5 लाख थी।
यूईएफए यूरोपा लीग फाइनल की सूची
यूईएफए यूरोपा लीग, पूर्व में यूईएफए कप के रूप में जाना जाता था, 1971 में स्थापित एक फुटबॉल प्रतियोगिता है। यह यूरोपीय क्लबों के लिए दूसरा सबसे महत्वपूर्ण अंतरराष्ट्रीय प्रतियोगिता मानी जाती है। प्रतियोगिता के पहले 25 वर्षों के लिए, फाइनल दो लेग पर खेला गया था, लेकिन 1998 के बाद से, प्रतियोगिता का फाइनल एक तटस्थ स्टेडियम में आयोजित किया जाता है। टॉटनहम हॉटस्पर 1972 में उद्घाटन प्रतियोगिता जीती थी।
खिताब 28 विभिन्न क्लबों द्वारा जीता गया है और जिनमें से 12 एक बार से अधिक खिताब जीता है। सेविला ५ खिताब के साथ प्रतियोगिता में सबसे सफल क्लब हैं। अंग्रेज़ी पक्ष मैनचेस्टर यूनाइटेड मौजूदा चैंपियन हैं, वे २०१७ फाइनल में अजाक्स को 2–0 से हरा दिया था।
आधिकारिक वेबसाइट
योगेश अग्रवाल
श्री योगेश अग्रवाल भारत की पेंशन फंड रेगुलेटरी एंड डेवलपमेंट अथॉरिटी (पीएफआरडीए) के गठन के दौरान अंतरिम अवस्था में चेयरमैन रहे। 13 नवम्बर 2013 को उन्होंने अपने पद से इस्तीफा दे दिया। इसके बाद उनकी जगह श्री अनूप वधावन की नियुक्ति की गई।
पेंशन निधि विनियामक और विकास प्राधिकरण
पेंशन निधि विनियामक और विकास प्राधिकरण (पेंशन फंड रेगुलेटरी एंड डेवलपमेंट अथॉरिटी, पीएफआरडीए) भारत में पेंशन फंड्स के लिए बनाई गई नियामक संस्था है।
इस संस्था का गठन 2013 में पीएफआरडीए एक्ट 2013 के तहत किया गया है।
इसके वर्तमान चेयरमैन श्री अनूप वधावन हैं। अथॉरिटी की अंतरिम अवस्था में चेयरमैन रहे श्री योगेश अग्रवाल के 13 नवम्बर 2013 को इस्तीफा देने के बाद उनकी नियुक्ति की गई।
राष्ट्रमण्डल शासनाध्यक्षों की बैठक 2013
२३वीं राष्ट्रमण्डल देशों के शासनाध्यक्षों की बैठक अर्थात चोगम (23rd Commonwealth Heads of Government Meeting or CHOGM) 15 से 17 नवम्बर 2013 को श्रीलंका की राजधानी कोलम्बो में आयोजित किया गया। पोर्ट ऑफ स्पेन, त्रिनिदाद और टोबैगो में २००९ को बैठक में सभी राष्ट्रमण्डल शासनाध्यक्षों ने यह निर्णय लिया गया था कि २०१३ की बैठक की मेजबानी श्रीलंका द्वारा की जायेगी। श्रीलंका ने २०११ की बैठक में मेजबानी की उम्मीद जताई थी लेकिन श्रीलंकाई गृहयुद्ध के दौरान कथित नृशंसता के लिए जाँच के दायरे में आने के कारण यह शिखर सम्मेलन पर्थ, ऑस्ट्रेलिया में आयोजित किया गया और कोलम्बो को २०१३ के शिखर सम्मेलन की मेजबानी मिली। राष्ट्रमण्डल की प्रमुख महारानी एलिजाबेथ द्वितीय का प्रतिनिधित्व कर रहे राजकुमार चार्ल्स ने सम्मेलन का उद्घाटन किया।
विभिन्न जन-समूहों की तरफ से देश के तमिल समुदाय के विरुद्ध हुए अत्याचारों और बदहाल मानवाधिकार रिकॉर्ड को देखते हुए चोगम को श्रीलंका में आयोजित न किये जाने के लिए और इसका बहिष्कार करने माँग की। इस सम्मेलन में 53 देशों के प्रतिनिधिमंडल भाग लेने पहुँचे जिनका युद्ध के दौरान और बाद में लापता हुए सदस्यों के परिवारों ने विरोध भी किया। ब्रिटेन के प्रधानमंत्री डेविड कैमरन के अनुसार श्रीलंकाई राष्ट्रपति राजपक्षे को तमिल टाइगर्स के खिलाफ़ कथित युद्ध अपराधों को लेकर गंभीर सवालों के जवाब देने होंगे। लेकिन बैठक के बाद जारी किए गए घोषणा पत्र में श्रीलंकाई सैन्य बलों के कथित युद्ध अपराधों का कोई जिक्र नहीं किया गया।
भारत, मॉरिशस और कनाडा के शासनाध्यक्षों ने बैठक का बहिष्कार किया। इन देशों का आरोप है कि मंहिदा राजपक्षे के शासन के दौरान श्रीलंका में गृह युद्ध की समाप्ति के अंतिम महीनों में तमिल विद्रोहियों के ख़िलाफ़ युद्ध अपराध हुए थे। भारत में तमिलनाडु विधानसभा ने सम्मेलन से दो दिन पूर्व प्रस्ताव पारित किया जिसमें सम्मेलन का पूरी तरह बहिष्कार करने की मांग की। कनाडा के प्रधानमंत्री स्टीफेन हार्पर ने भी मानव अधिकारों के मसले पर इस सम्मेलन का बहिष्कार किया। भारत के प्रधानमंत्री मनमोहन सिंह ने घरेलु विवादों के चलते बैठक में शामील होने में असमर्थता जताई।
उपरोक्त विरोध और बहिष्कार की घोषणाएँ के मध्यनजर श्रीलंका ने तर्क दिया कि उन्होंने केवल पिछले ३० वर्षों से चल रहे गृहयुद्ध को समाप्त कर दिया और वर्तमान में वहाँ किसी भी तरह से मानवाधिकारों का हनन करने वाले के खिलाप कार्रवाही की जायेगी। श्रीलंका के अनुसार मानवाधिकारों का हनन तो तब होता था जब हर रोज एक, दस या पंद्रह शव बरामद किए जाते थे। वरिष्ठ पत्रकार ज्योति मल्होत्रा के अनुसार - "चोगम उन देशों का समूह है जो एक ज़माने में ब्रिटेन के उपनिवेश थे। इस तरह के सम्मेलन का कोई आज की दुनिया में कोई बहुत ज़्यादा महत्व नहीं है क्योंकि ब्रिटेन अब उतना शक्तिशाली नहीं रहा, जितना पहले था। भारत जैसे इतने बड़े मुल्क के प्रधानमंत्री इस सम्मेलन में नहीं जा रहे हैं। इस सम्मेलन का जो भी नतीजा निकलेगा, वो बड़ा सीमित होगा।"
प्रताप किशन कौल
प्रताप किशन कौल (निधन 1 मार्च 2007) अमेरिका में भारत के दूत (1986-1989) थे।
त्रिलोकी नाथ कौल
त्रिलोकी नाथ कौल (1913-16 जनवरी 2000) अमेरिका और रूस में भारत के राजदूत थे।
कौल विदेश नितियों पर विभिन्न पुस्तकों के लेखक थे। उनकी कुछ पुस्तकें निम्न हैं:
पृथ्वी नाथ धर
पृथ्वी नाथ धर (1 मार्च 1919 – 19 जुलाई 2012) जिन्हें सामान्यतः पी एन धर के नाम से जाना जाता है, अर्थशास्त्री थे और इन्दिरा गान्धी के निजि सलाहकार एवं सचिव थे।
दुर्गाप्रसाद धर
दुर्गा प्रसाद धर (1918-1975) प्रसिद्ध कश्मीरी राजनीतिज्ञ और भारतीय राजनयिक थे। वो इन्दिरा गांधी के विश्वास पात्र थे।
वह रूस में भारत के राजदूत रहे।
एक बच्चा नीति
एक बच्चा नीति या एक संतान नीति () चीनी जनवादी गणराज्य में परिवार नियोजन की नीति है। 1970 के दशक में चीन में हो रही अन्धाधुन्ध वृद्धि पर नियंत्रण पाने के लिए चीन में यह नीति लागू की गई थी। इसके अनुसार नगरीय दंपतियों को एक और ग्रामीण दंपतियों को दो बच्चे पैदा करने की अनुमति थी। इस नियम का उल्लंघन करने वाले दंपतियों का कई सालों का वेतन काटने और उन्हें जेल भेजने तक का प्रावधान है। चीन में एक संतान नीति का परिणाम यह हुआ कि बुजुर्गों की संख्या बढ़ने लग गई और अगस्त 2013 के अनुमानित आँकड़ों के अनुसार चीन की 9.1 प्रतिशत जनसंख्या की आयु 65 वर्ष या उससे अधिक थी और भावी अनुमानों के अनुसार वर्ष 2027 तक यह अनुपात 15 प्रतिशत और वर्ष 2035 में 20 प्रतिशत तक बढ़ जायेगा। इसी तरह अन्य पारिवारिक समस्याओं को देखते हुए इस नीति में ढील देने की माँग बढ़ने लग गई। चीन ग्रामीणों और नस्ली अल्पसंख्यकों के लिए पहले से ही इस नीति में छूट थी जिसके तहत वो चीन में विवाहित दंपति एक से ज़्यादा बच्चे पैदा कर सकते हैं बशर्ते उनमें से एक अपने माता-पिता की इकलौती संतान हो। नवम्बर 2013 में चीनी कम्युनिस्ट पार्टी की केन्द्रीय कमेटी की बैठक में पारित 'बहुमखी गहरे सुधार से जुड़े महत्त्वपूर्ण प्रश्न' नामक प्रस्ताव के अनुसार हर उस परिवार को दो बच्चे पैदा करने की अनुमति होगी, जिस परिवार में माता-पिता में से कोई एक यदि अपने परिवार में अकेला बच्चा था।
अमिताभ मट्टू
अमिताभ मट्टू (जन्म: 26 जून 1962) कश्मीरी प्रोफेसर हैं। उन्हें २००८ में पद्म श्री पुरस्कार से नवाजा गया।
कृपालु महाराज
कृपालु महाराज (अंग्रेजी: Kripalu Maharaj, संस्कृत: जगद्गुरु कृपालुजी महाराज, जन्म: 5 अक्टूबर 1922, मृत्यु: 15 नवम्बर 2013) एक सुप्रसिद्ध हिन्दू आध्यात्मिक प्रवचन कर्ता थे। मूलत: इलाहाबाद के निकट मनगढ़ नामक ग्राम (जिला प्रतापगढ़) में जन्मे कृपालु महाराज का पूरा नाम रामकृपालु त्रिपाठी था।
उन्होंने जगद्गुरु कृपालु परिषद् के नाम से विख्यात एक वैश्विक हिन्दू संगठन का गठन किया था। जिसके इस समय 5 मुख्य आश्रम पूरे विश्व में स्थापित हैं। विदेशों में इनका मुख्य आध्यात्मिक केन्द्र (द हार्वर्ड प्लूरिश प्रोजेक्ट) यूएसए में है। इनमें से चार भारत में तथा एक (द हार्वर्ड प्लूरिश प्रोजेक्ट) अमरीका में है। जेकेपी राधा माधव धाम तो सम्पूर्ण पश्चिमी गोलार्द्ध, विशेषकर उत्तरी अमेरिका में सबसे विशाल हिन्दू मन्दिर है।
14 जनवरी 1957 को मकर संक्रांति के दिन महज़ 34 वर्ष की आयु में उन्हें काशी विद्वत् परिषद् की ओर से जगद्गुरु की उपाधि से विभूषित किया गया था। वे अपने प्रवचनों में समस्त वेदों, उपनिषदों, पुराणों, गीता, वेदांत सूत्रों आदि के खंड, अध्याय, आदि सहित संस्कृत मन्त्रों की संख्या क्रम तक बतलाते थे जो न केवल उनकी विलक्षण स्मरणशक्ति का द्योतक था, वरन् उनके द्वारा कण्ठस्थ सारे वेद, वेदांगों, ब्राह्मणों, आरण्यकों, श्रुतियों, स्मृतियों, विभिन्न ऋषियों और शंकराचार्य प्रभृति जद्गुरुओं द्वारा विरचित टीकाओं आदि पर उनके अधिकार और अद्भुत ज्ञान को भी दर्शाता था।
जगद्गुरु कृपालु महाराज का 15 नवम्बर 2013 (शुक्रवार) सुबह 7 बजकर 5 मिनट पर गुड़गाँव के फोर्टिस अस्पताल में निधन हो गया।
अपनी ननिहाल मनगढ़ में जन्मे राम कृपालु त्रिपाठी ने गाँव के ही मिडिल स्कूल से 7वीं कक्षा तक की शिक्षा प्राप्त की और उसके बाद आगे की पढ़ाई के लिये महू मध्य प्रदेश चले गये। कालान्तर में आपने साहित्याचार्य, आयुर्वेदाचार्य एवं व्याकरणाचार्य की उपाधियाँ आश्चर्यजनक रूप से अल्पकाल में ही प्राप्त कर लीं। अपने ननिहाल में ही पत्नी पद्मा के साथ गृहस्थ जीवन की शुरुआत की और राधा कृष्ण की भक्ति में तल्लीन हो गये। भक्ति-योग पर आधारित उनके प्रवचन सुनने भारी संख्या में श्रद्धालु पहुँचने लगे। फिर तो उनकी ख्याति देश के अलावा विदेश तक जा पहुँची। उनकी तीन बेटियाँ हैं - विशाखा, श्यामा व कृष्णा त्रिपाठी। तीनों बेटियों ने अपने पिता की राधा कृष्ण भक्ति को देखते हुए विवाह करने से मना कर दिया और कृपालु महाराज की सेवा में जुट गयीं।
भगवान कृष्ण और राधा के मन्दिर के रूप में बनवाया गया प्रेम मन्दिर कृपालु महाराज की ही अवधारणा का परिणाम है। भारत में मथुरा के समीप वृंदावन में स्थित इस मन्दिर के निर्माण में 11 वर्ष का समय और लगभग सौ करोड़ रुपए खर्च हुए थे। इटैलियन संगमरमर का प्रयोग करते हुए इसे राजस्थान और उत्तर प्रदेश के एक हजार शिल्पकारों ने तैयार किया। इस मन्दिर का शिलान्यास स्वयं कृपालुजी ने ही किया था। यह मन्दिर प्राचीन भारतीय शिल्पकला का एक उत्कृष्ट नमूना है।
मन्दिर वास्तुकला के माध्यम से दिव्य प्रेम को साकार करता है। सभी वर्ण, जाति तथा देश के लोगों के लिये हमेशा खुले रहने वाले इसके दरवाज़े सभी दिशाओं में खुलते है। मुख्य प्रवेश द्वार पर आठ मयूरों के नक्काशीदार तोरण हैं एवं सम्पूर्ण मन्दिर की बाहरी दीवारों को राधा-कृष्ण की लीलाओं से सजाया गया है। मन्दिर में कुल 94 स्तम्भ हैं जो राधा-कृष्ण की विभिन्न लीलाओं से सजाये गये हैं। अधिकांश स्तम्भों पर गोपियों की मूर्तियाँ अंकित हैं।
अनूप वधावन
श्री अनूप वधावन भारत की पेंशन फंड रेगुलेटरी एंड डेवलपमेंट अथॉरिटी (पीएफआरडीए) के चेयरमैन रहे हैं। 13 नवम्बर 2013 को गठन के दौरान अंतरिम अवस्था में चेयरमैन रहे श्री योगेश अग्रवाल के अपने पद से इस्तीफा देने के बाद इस पद पर उनकी नियुक्ति की गई।
वर्तमान रूप से ये वाणिज्य सचिव हैं।
आईफ़ोन (पहली पीढ़ी)
पहली पीढ़ी का आईफ़ोन (जिसे आईफ़ोन और आईफ़ोन 2जी के नाम से भी जाना जाता है) एप्पल इंक॰ द्वारा विकसति एक स्मार्टफोन है। यह आईफ़ोन परिवार की पहला सदस्य है। इसका अनावरण 9 जनवरी 2007 को कई महीने चले अफवाहों और अटकलों के दौर के बाद इसकी घोषणा 9 जनवरी 2007 को की गयी। एप्पल के तात्कालिक सीईओ स्टीव जॉब्स ने एक ऐसे कंप्यूटर की परिकल्पना की जिसमे माउस और कुंजीपटल (कीबोर्ड) के स्थान पर उपयोगकर्ता स्पर्श की मदद से कंप्यूटर के साथ पारस्परिक व्यवहार करे। जॉब्स ने इस परिकल्पना की व्यवहार्यता की जांच करने के लिए एप्पल के इंजीनियरों के एक समूह को भर्ती किया। जॉब्स ने इसके प्रोटोटाइप और अंतरफलक की समीक्षा की और उनके मन में इस तकनीक को एक मोबाइल फ़ोन के साधन से कार्यान्वित करने का विचार आया। इस परियोजना को "प्रोजेक्ट पर्पल 2" का नाम दिया गया और इसकी शुरुआत 2005 में हुई।
एप्पल ने अमेरिकी दूरसंचार कंपनी एटी एंड टी (AT&T) की गुप्त और अभूतपूर्व सहयोग की मदद से इस उपकरण का निर्माण किया। तीस महीने लम्बे चले इस सहयोग की लागत करीब 150 मिलियन डॉलर अनुमानित की जाती है।
सबसे पहले आईफ़ोन का अनावरण स्टीव जॉब्स ने 9 जनवरी 2007 को सैन फ्रांसिस्को, कैलिफोर्निया में आयोजित हुए मैकवर्ल्ड सम्मेलन के दौरान एक कीनोट संबोधन के दौरान किया। अपने भाषण में जॉब्स ने कहा कि ""I have been looking forward to this for two and a half years"" ("मैं ढाई साल इसका इंतज़ार कर रहा था") और ""today, Apple is going to reinvent the phone.""("आज, एप्पल फ़ोन का पुनः आविष्कार करने जा रहा है")
पार्मा एफ.सी.
पार्मा फुटबॉल क्लब आमतौर पर सिर्फ पर्मा के रूप में संदर्भित किया जाता है, पार्मा में आधारित एक इतालवी पेशेवर फुटबॉल क्लब है। यह दिसंबर 1913 में वेर्दि फुटबॉल क्लब के रूप में स्थापित हुआ था, 1923 के बाद से, क्लब स्टेडियो एन्नियो टारडीनी में अपने घरेलू मैच खेलता है।
पर्मा घरेलू लीग खिताब कभी जीता नहीं पर यह घरेलू कोप्पा इटालिया जीता है और यह यूरोपीय मोर्चे पर एक शीर्ष क्लब है, यह क्लब यूरोपीय मोर्चे पर दो युइएफए कप, एक यूरोपीय सुपर कप और एक युइएफए कप विनर्स कप जीता है। यूरोप में उनके प्रदर्शन के कारण इतालवी लीग के स्थापित शक्तियों के प्रभुत्व को एक धमकी थी। हाल ही में, पर्मा के वित्तीय परेशानियों ने क्लब की महत्वाकांक्षाओं को सीमित कर दिया है। क्लब की हमेशा से अपने अकादमी से युवा खिलाड़ियों के विकास की नीति रही है।
सेविला एफ.सी.
सेविला फुटबॉल क्लब (), सेविले में स्थित एक स्पेनी फुटबॉल टीम है। यह वर्तमान में स्पेन के शीर्ष स्तर में खेलती है, ल लिग मे। क्लब 25 जनवरी 1890 पर स्थापित किया गया था। टीम 45,500 क्षमता वाले एस्तेडियो रेमन सांचेज़ पीसजुआन में खेलती है।
सेविला स्पेन में सबसे पुराने फुटबॉल क्लब में से एक है। यूरोपीय स्तर पर, यह लगातार दो युइएफए कप जीता है और 2006 युइएफए सुपर कप। सेविला की अपने शहरी प्रतिद्वंद्वी रियल बेटिस के साथ एक मजबूत प्रतिद्वंद्विता है। 2005 में सेविला के स्थापना के सौ वर्ष, पूरे शहर में समारोह के साथ मनाया गया।
सी॰ एन॰ आर॰ राव
चिंतामणि नागेश रामचंद्र राव (कन्नड़: ಚಿಂತಾಮಣಿ ನಾಗೇಶ ರಾಮಚಂದ್ರ ರಾವ್) जिन्हें सी॰ एन॰ आर॰ राव के नाम से भी जाना जाता है, एक भारतीय रसायनज्ञ हैं जिन्होंने घन-अवस्था और संरचनात्मक रसायन शास्त्र के क्षेत्र में मुख्य रूप से काम किया है। वर्तमान में वह भारत के प्रधानमंत्री के वैज्ञानिक सलाहकार परिषद के प्रमुख के रूप में सेवा कर रहे हैं। डॉ॰ राव को दुनिया भर के 60 विश्वविद्यालयों से मानद डॉक्टरेट प्राप्त है। उन्होंने लगभग 1500 शोध पत्र और 45 वैज्ञानिक पुस्तकें लिखी हैं।
वर्ष 2013 में भारत सरकार ने उन्हें भारत के सर्वोच्च नागरिक पुरस्कार भारत रत्न से सम्मानित करने का निर्णय लिया। सी वी रमण और ए पी जे अब्दुल कलाम के बाद इस पुरस्कार से सम्मानित किये जाने वाले वे तीसरे ऐसे वैज्ञानिक हैं। बेंगलुरू के एक कन्नड़ परिवार में जन्मे राव की माता का नाम नागम्मा नागेश राव और पिता का नाम हनुमंत नागेश राव है। राव ने 1951 में मैसूर विश्वविद्यालय से स्नातक तथा दो वर्ष पश्चात काशी हिन्दू विश्वविद्यालय से स्नातकोत्तर की शिक्षा प्राप्त की। उन्होंने पर्ड्यू विश्वविद्यालय से 1958 में पीएच॰ डी॰ की उपाधि अर्जित की। मैसूर विश्वविद्यालय से ही 1961 में उन्होंने डीएस॰ सी॰ की उपाधि प्राप्त की। 1963 में राव आईआईटी कानपुर से एक संकाय सदस्य के रूप में जुड़े। उन्हें कई विश्वविद्यालयों से डॉक्टरेट की मानद उपाधि प्राप्त हुई है।
राव वर्तमान में जवाहरलाल नेहरू उन्नत वैज्ञानिक अनुसंधान केन्द्र, बेंगलुरू के मानद अध्यक्ष हैं, जिसकी स्थापना उन्होंने स्वयं १९८९ में की थी। वे संबंधित संस्थान में राष्ट्रीय शोध प्रोफेसर और लीनस पाउलिंग शोध प्रोफेसर के तौर पर भी सक्रिय हैं। उन्हें जनवरी २००५ के दौरान भारत के प्रधानमंत्री के वैज्ञानिक सलाहकार परिषद के प्रमुख के रूप में नियुक्त किया गया, जहाँ वे १९८५-८९ के दौरान कार्य कर चुके हैं। डॉ॰ राव अंतरराष्ट्रीय पदार्थ विज्ञान केन्द्र () के निदेशक भी हैं।
४ फ़रवरी २०१४ को राव को भारत के सर्वोच्‍च नागरिक सम्‍मान भारत रत्‍न से सम्मानित किया गया। इसके पूर्व उन्हें भारत सरकार द्वारा पद्म विभूषण और पद्म श्री तथा कर्णाटक राज्य सरकार द्वारा कर्णाटक रत्न से सम्मानित किया जा चुका है। २००० में रॉयल सोसायटी द्वारा डॉ॰ राव को ह्यूज पदक () से नवाज़ा गया। २००४ में घन अवस्था रासायनिकी और पदार्थ विज्ञान के क्षेत्र में उल्लेखनीय योगदान के लिए भारत सरकार द्वारा संस्थापित इण्डिया साइंस अवार्ड पाने वाले वे पहले व्यक्ति बने।
डॉ॰ राव पर साहित्यिक चोरी करने और होने देने के आरोप भी लगे हैं। उन्होंने दिसंबर २०११ में 'एडवांस्ड मैटेरियल्स' () नामक एक सम-परीक्षित पत्रिका () से, अपने शोध पत्र में किसी दूसरे वैज्ञानिकों के पाठ की पुनर्प्रस्तुति के लिए, माफी माँगी। हालांकि उनके सहयोगी और पत्र के दूसरे वरिष्ठ लेखक प्रो॰ एस॰ बी॰ कृपानिधि ने इस गलती के लिए भा॰ वि॰ सं॰ के समक्ष पत्र के सह-लेखक एक पीएच॰ डी॰ छात्र को जिम्मेदार ठहराया। करुणानिधि के कथनानुसार - ""ये वाक्य पत्र की भूमिका के भाग थे, जो हमारे पीएचडी छात्र द्वारा लिखा गया था, जिसका हममें से किसी ने (न तो वरिष्ठ लेखक कृपानिधि ने और न ही डॉ॰ राव ने) संज्ञान नहीं लिया।""
पीएच॰ डी॰ छात्र ने इस घटना की जिम्मेदारी ली और एक माफीनामा जारी किया। बाद में राव ने पत्रिका से संबंधित शोध पत्र को वापस लेने का प्रस्ताव रखा लेकिन संपादक ने प्रकाशन को यथावत रहने दिया।
अंत:दंत्य उपचार
अंत:दंत्य उपचार (अंग्रेजी: Endodontics; यूनानी Endo "अंदर" और odons "दाँत"), दंत मज्जा के अध्ययन और उपचार से संबंधित एक दंत विशेषज्ञता है। अंत:दंत्य विशेषज्ञ दंतोपकार में कई प्रक्रियाओं का प्रयोग करते हैं जिनमें अंत:दंत्य चिकित्सा (आमतौर पर इसे "रूट कैनाल उपचार" के नाम से जाना जाता है), , शल्य चिकित्सा, फटे दांतों का इलाज और दंत अपघात का उपचार शामिल है। रूट कैनाल उपचार सबसे आम अंत:दंत्य प्रक्रियाओं में से एक है। यदि दंत मज्जा (जिसमें तंत्रिकायें, धमनियां, शिरायें, लसीका ऊतक और रेशेदार ऊतक समाहित हैं) रूग्ण या घायल हो जाती है, तो उस स्थिति में अंत:दंत्य उपचार दांत को बचाने के लिए आवश्यक होता है। अंत:दंत्य उपकार को कई देशों की राष्ट्रीय दंत संगठनों ने एक विशेषज्ञता के रूप में मान्यता प्रदान की है जिनमें अमेरिकन डेंटल एसोसिएशन, रॉयल कॉलेज ऑफ डेंटिस्ट्स ऑफ कनाडा आदि शामिल हैं।
शीला झुनझुनवाला
शीला झुनझुनवाला दिल्ली की एक पत्रकार हैं। टाइम्स ऑफ इण्डिया तथा हिन्दुस्तान टाइम्स प्रकाशन समूह की हिन्दी साहित्यिक पत्रिकाऑं (धर्मयुग व कादम्बिनी) का उन्होंने सम्पादन किया। भारत सरकार ने उन्हें साहित्य और शिक्षा के क्षेत्र में उल्लेखनीय कार्यों के लिये सन् १९९१ में पद्म श्री पुरस्कार से सम्मानित किया।
वन महोत्सव
वन महोत्सव भारत सरकार द्वारा वृक्षारोपण को प्रोत्साहन देने के लिए प्रति वर्ष जुलाई के प्रथम सप्ताह में आयोजित किया जाने वाला एक महोत्सव है। यह १९६० के दशक में पर्यावरण संरक्षण और प्राकृतिक परिवेश के प्रति संवेदनशीलता को अभिव्यक्त करने वाला एक आंदोलन था। तत्कालीन कृषि मंत्री कन्हैयालाल माणिकलाल मुंशी ने इसका सूत्रपात किया बन महोत्सव जूलाई ५ को मनाते हैं
एकता बिष्ट
एकता बिष्ट भारत की एक अंतरराष्ट्रीय महिला क्रिकेट खिलाड़ी हैं। एकता बिष्ट उत्तराखंड की पहली महिला हैं जिन्होंने भारत का राष्ट्रीय और अंतर्राष्ट्रीय मैदान में प्रतिनिधित्व किया। वे अल्मोड़ा, उत्तराखंड राज्य से हैं और घरेलू क्रिकेट में उत्तराखंड का प्रतिनिधत्व करतीं हैं। एकता बिष्ट एक दिवसीय अंतरराष्ट्रीय और ट्वेन्टी ट्वेन्टी में भारतीय महिला क्रिकेट टीम का हिस्सा हैं।
बिष्ट का जन्म भारत में उत्तराखंड राज्य के अल्मोड़ा जिले में ८ फ़रवरी १९८६ को हुआ।
मोहम्मद जमील
मोहम्मद जमील मालदीव के उप-राष्ट्रपति रहे हैं। 17 नवम्बर 2013 को नवनिर्वाचित राष्ट्रपति अब्दुल्ला यामीन अब्दुल गयूम के अधीन उन्होंने इस पद की शपथ ग्रहण की। वहां की संसद द्वारा उन्हें हटा दिया गया।
अब्दुल्लाह यामीन
अब्दुल्ला यामीन अब्दुल गयूम () मालदीव के छठे राष्ट्रपति हैं। 17 नवम्बर 2013 को उन्होंने इस पद की शपथ ग्रहण की।
यामीन पूर्व तानाशाह मॉमून अब्दुल गयूम के सौतेले भाई हैं। मोहम्मद जमील को उपराष्ट्रपति पद की शपथ दिलायी गई। 54 वर्षीय यामीन अर्थशास्त्री हैं।
पान सिंह तोमर
पान सिंह तोमर (1932 - 1 अक्टूबर, 1982) एक भारतीय सैनिक, एथलीट, और बागी (विद्रोही) थे। उन्होंने भारतीय सेना में सेवा की, जहाँ दौड़ने की उनकी प्रतिभा का पता चला वह 1950 और 1960 के दशक में सात बार के राष्ट्रीय स्टीपलचेज़मेम्पियन थे और 1952 के एशियाई खेलों में भारत का प्रतिनिधित्व किया था। सेना से समय से पहले सेवानिवृत्त होने के बाद, वह अपने पैतृक गांव लौट आए। जहाँ उनके परिवार के सदस्यों ने उनकी ज़मीन भ्रष्ट कर्मचारियों के सहयोग से अपने नाम करवा ली। उनकी खेती नष्ट कर दी। बंदूको से पान सिंह तोमर के परिवार पर हमला कर दिया उनकी माता को मार दिया गया। बाद में पान सिंह तोमर अपना बदला लेने के लिए चम्बल घाटी के डकैत के रूप में कुख्याति प्राप्त की। 1981 में, उन्हें भारतीय कानून प्रवर्तन अधिकारियों द्वारा मार दिया गया था
बलदेव अग्रहरि
बलदेव अग्रहरि, भारतेन्दु युग के लेखक थे। सन् १८८७ में प्रकाशित इनकी नाट्य पुस्तक 'सुलोचना सती' को अत्यधिक ख्याति मिली।
बलदेव अग्रहरि के "सुलोचना सती" नाटक में सुलोचना की कथा के साथ आधुनिक कथा को भी स्थान दिया गया हैं, जिसमे संपादको और देश सुधारको पर व्यंग्य किया गया हैं। कई नाटको में मुख्य कथानक ही यथार्थ चित्रण प्रस्तुत करते हैं। अग्रहरि के सुलोचना सती में भिन्नतुकांत छंद का आग्रह भी दिखाई देता हैं।
हॉकी विश्वकप
हॉकी विश्व कप एक अंतर्राष्ट्रीय मैदानी हॉकी प्रतियोगिता है जिसे अंतरराष्ट्रीय हॉकी महासंघ (एफ आई एच) द्वारा संचालित किया जाता है। पुरुष विश्वकप के अलावा महिला विश्वकप का भी आयोजन किया जाता है जिसकी 1974 से शुरुवात हुए। महिला विश्व कप महिला अंतराष्ट्रीय हॉकी महासंघ के तत्वधान में आयोजित किया जाता है।
सबसे ज्यादा बार विश्वकप पाकिस्तान ने (चार बार) जीता है। भारत ने केवल एक विश्वकप 1975 में जीता था। ऑस्ट्रेलिया और नेदरलैंड्स ने तीन-तीन और जर्मनी ने दो बार विश्व कप पर कब्ज़ा किया है।
भारत में आयोजित विश्वकप 2018 में बेल्जियम ने विजय प्राप्त की।  इस प्रतियोगिता की शुरुवात 1971 में हुए थी। हॉकी विश्व कप की कल्पना सबसे पहले पाकिस्तान के एयर मार्शल नूर खान ने की थी। उन्होंने विश्व हॉकी पत्रिका के पहले संपादक, पैट्रिक रोवले के माध्यम से एफआईएच को अपने विचार का प्रस्ताव दिया। उनके विचार को 26 अक्टूबर 1969 को मंजूरी दी गई और 12 अप्रैल 1970 को ब्रसेल्स में एक बैठक में एफआईएच परिषद द्वारा अपनाया गया। एफआईएच ने फैसला किया कि उद्घाटन विश्व कप अक्टूबर 1971 में पाकिस्तान में होगा। पहली दो प्रतियोगिता 2 वर्षों के अंतराल से आयोजित की गयीं, परन्तु बाद में इस अंतराल को चार वर्ष कर दिया गया। अतः अब इस प्रतियोगिता को 1975 के पश्चात से प्रति चार वर्षों में आयोजित किया जाता है।
किसी एक विश्व कप में सबसे ज़्यादा गोल का रिकॉर्ड पाकिस्तान के नाम है। उसने 1982 में मुंबई में हुए विश्व कप में 38 गोल किए थे।
सबसे ज्यादा बार विश्वकप पाकिस्तान ने (चार बार) जीता है।
विश्व कप फ़ाइनल में सर्वाधिक गोल रिकॉर्ड बलबीर सिंह सीनियर (भारत) के नाम है।
हॉकी विश्वकप में अभी तक २४ टीमें प्रतिभागी बनी हैं इनमें से केवल जर्मनी , भारत, नीदरलैंड और स्पेन ने प्रत्येक विश्वकप में हिस्सा लिया है।
सिद्धार्थ काक
सिद्धार्थ काक कश्मीरी भारतीय वृत्तचित्र, दूरदर्शन फ़िल्म निर्माता एवं प्रस्तोता हैं जिन्हें मुख्यतः "सुरभि" (1993–2001) नामक दूरदर्शन धारावाहीक के निर्माता और प्रस्तोता के रूप में जाना जाता है। उसके बाद, काक ने फोर्ड फाउंडेशन के साथ 'सुरभि फाउंडेशन' की स्थापना की और सांस्कृतिक कलाकृतियों पर काम आरम्भ कर दिया।
काक का जन्म कश्मीर में हुआ और वो उनका पालन-पोषण दिल्ली में हुआ। उनकी शिक्षा लॉरेंस स्कूल, सनावर से आरम्भ हुई और उसके बाद उन्होंने सेंट स्टीफ़न कॉलेज से स्नातक की शिक्षा पूर्ण की।
गीता सिद्धार्थ
गीता सिद्धार्थ एक भारतीय अभिनेत्री थीं। उन्होंने बॉलीवुड की मुख्यधारा फ़िल्मों सहित "परिचय", "गर्म हवा" (1973) और "गमन" (1978) जैसी घरेलु फ़िल्मों में भी अभिनय किया था।
उन्हें मुख्यतः एम एस सत्यु की फ़िल्म "गर्म हवा" (1973) में उनके अभिनय के लिए जाना जाता है जिसमें उन्होंने २१वें राष्ट्रीय फ़िल्म पुरस्कारों में राष्ट्रीय एकता पर सर्वश्रेष्ठ फीचर फिल्म का पुरस्कार जीता और उन्होंने प्रमुख अभिनेत्री के रूप में स्मारिका जीता था।
उनका विवाह वृत्तचित्र निर्माता और दूरदर्शन फ़िल्म निर्माता सिद्धार्थ काक के साथ हुआ जिन्हें मुख्यतः सांस्कृतिक पत्रिका धारावाहीक "सुरभि" (1991) के लिए जाना जाता है। गीता भी इस धारावाहीक की कला निर्देशिका थी।
अमर नाथ काक
अमर नाथ काक (१८८९-१९६३) विख्यात वकील थे। वह राम चन्द्र काक के भाई थे।
अन्तरा काक
अन्तरा काक भारतीय फ़िल्म निर्माता और निदेशिका हैं। वो गीता सिद्धार्थ की बेटी हैं।
मोहम्मद इब्राहिम ज़ौक़
मोहम्मद इब्राहिम ज़ौक़ (1790-1854) उर्दू अदब के एक मशहूर शायर थे। इनका असली नाम शेख़ इब्राहिम था। ग़ालिब के समकालीन शायरों में ज़ौक़ बहुत ऊपर का दर्जा रखते हैं।  उनका जन्म 1789 में शेख़ मुहम्मद रमज़ान के घर हुआ।
अब तो घबरा के ये कहते हैं कि मर जाएंगे मर के भी चैन न पाया तो किधर जाएंगे
अनामदास का पोथा
अनामदास का पोथा आचार्य हज़ारी प्रसाद द्विवेदी द्वारा लिखित एक उपन्यास है। इस उपन्यास में उपनिषदों की पृष्ठभूमि में चलती एक बहुत ही मासूम सी प्रेमकथा का वर्णन है। साथ ही साथ उपनिषदों की व्याख्या व समझने का प्रयास, मानव जीवन की विभिन्न परिस्थितियों में विचारों के मानसिक द्वंद्व व उनके उत्तर ढूंढने का प्रयास इस उपन्यास की महत्त्वपूर्ण विशेषताएँ व कहना चाहिए कि उपलब्धियाँ भी है।
इस उपन्यास में परिलक्षित लेखक का उपनिषद-ज्ञान व मानवीय मनोभावों को समझने की क्षमता व उनको अपनी कलम से सजीव कर देने की क्षमता निश्चित ही प्रशंसनीय है। इस उपन्यास की पृष्ठभूमि छान्दोग्य उपनिषद में वर्णित कथा है जिसके अनुसार दो पक्षियों की वार्ता सुनकर राजा ने रैक्व नामक "पीठ खुजलाने वाले बैलगाड़ी वाले साधु" की महिमा जानी और उनकी शरण में जाकर ज्ञानयाचना की। साधु ने ज्ञान देने से मना कर दिया। तत्पश्चात् राजगुरुओं की सलाह से राजा पुनः वहां गए और भेंट के साथ अपनी पुत्री जाबाला को भी ले गए। जाबाला के सौंदर्य से प्रभावित हो रैक्व मान गए तथा उन्होंने राजा को ज्ञानवचन कहे जो कि छान्दोग्य उपनिषद में संकलित हैं।
लेखक प्रारंभ में यह कथा लिखते हुए अपनी आपत्ति जताते हैं कि इस कथा में कुछ अधूरा प्रतीत होता है
रैक्व जंगल में निवास करने वाला एक ऋषिपुत्र है, जिसकी माता की मृत्यु उसके जन्म के समय ही हो गयी थी। वेदों का कुछ ज्ञान प्रदान कर बाल्यकाल में ही उसके पिता भी चल बसे। पिता प्रदत्त ज्ञान से उत्पन्न जिज्ञासा को स्वानुभव से स्पष्ट करने की चेष्टा में जंगल में भटकता हुआ यह बालक किशोरावस्था में पहुंचते पहुंचते तक आसपास के गांवों में संन्यासी बालक के रूप में जाना जाने लगता है।
एक दिन एक भयानक तूफान आता है, जिसे देख बालक वायु तत्व को सर्वशक्तिमान मानने लगता है। तूफान थमने पर वह जंगल निकलता है। अहोभाव से वायुशक्ति से हुए विनाश का अवलोकन करते हुए उसे एक दुर्घटनाग्रस्त बैलगाड़ी दिखती है, जिसके पास ही दो मानव शरीर पड़े हैं। एक की मृत्यु हो चुकी है। लेकिन दूसरा, यह जीवित तो है लेकिन बेहोश है। लेकिन यह क्या ... यह तो कोई विचित्र प्राणी है - इतने सुंदर लंबे मुलायम केश, इतनी सुंदर इतनी बड़ी मृग सरीखी आंखें, इतना सुंदर मुख? नहीं नहीं यह मानव नहीं हो सकता अवश्य ही यह कोई देवलोक का प्राणी है। इतने में घायल राजकुमारी को होश आ जाता है।
यहां से शुरु होती है बैलगाड़ी वाले ऋषिपुत्र की कथा, जिसकी पीठ में रह रह कर खुजली उठती है जो शांत ही नहीं होती, या यूं कहें कि कथा के अंत में ही शांत होती है।
अनिता बोस फाफ
अनिता बोस फाफ (अंग्रेजी: Anita Bose Pfaff, जन्म: नवम्बर 1942 वियेना) एक जर्मन अर्थशास्त्री हैं। वह ऑग्सबर्ग यूनीवर्सिटी में प्रोफेसर रह चुकी हैं। इस समय वह अपने पति प्रो मार्टिन फाफ के साथ उनकी जर्मन सोशल डिमोक्रेटिक पार्टी में सक्रिय रहती हैं।
भारतीय स्वतन्त्रता संग्राम के अग्रणी नेता सुभाष चन्द्र बोस और उनकी ऑस्ट्रियन पत्नी एमिली शेंकल की एकमात्र सन्तान हैं। जब उनके पिता सन् 1934 में वियेना अपना इलाज कराने गये थे उस समय उन्हें वहाँ काफी समय तक ठहरना पड़ा। उन दिनों एक किताब लिखने के लिये उन्हें अंग्रेजी जानने वाली एक महिला सचिव की जरूरत हुई। इसके लिये उन्होंने जून 1934 में एमिली शैंकल को अपना सचिव नियुक्त कर लिया।
बोस और एमिली एक दूसरे के नजदीक आ गये और उन्होंने आपस में शादी कर ली। उन दोनों के संसर्ग से अनीता का जन्म हुआ।.अगस्त 1945 में जब बोस का विमान दुर्घटना में देहान्त हुआ उस समय अनीता बहुत छोटी बच्ची थी। दुर्घटना से पूर्व सुभाष अपनी पुत्री को देख आये थे। अनिता बोस नाम उन्होंने ही दिया था।
परन्तु सुभाष अनिता की परवरिश न कर सके इस कारण वियेना में लोग उसे अनिता शेंकल फाफ के नाम से जानने लगे।
अनिता का जन्म नवम्बर 1942 में ऑस्ट्रियन महिला एमिली शैंकल और भारतीय स्वतन्त्रता संग्राम के नेता सुभाष चन्द्र बोस के संसर्ग से वियेना में हुआ था। अनिता के पिता भारतीय राजनीति में दुर्घटना के शिकार हो गये जिस कारण उसकी पूरी देखरेख माँ एमिली शैंकल की छत्रछाया में हुई। माँ के साथ रहने के कारण वियेना में लोग उसे अनिता शेंकल फाफ (अं: Anita Schenkl Pfaff) के नाम से जानने लगे।
अपनी शिक्षा पूर्ण करने के बाद अनिता ने प्रोफेसर मार्टिन फाफ के साथ विवाह कर लिया। उनके पति बुण्डेस्टैग जर्मनी की संसद के सदस्य थे और जर्मन सोशल डिमोक्रेटिक पार्टी से सम्बन्ध रखते थे। उन दोनों के एक बेटा व दो बेटियाँ कुल तीन बच्चे हैं। बेटे का नाम है पीटर अरुण और बेटियों का थॉमस कृष्णा व माया कैरीना। अनिता अपने पति की जर्मन सोशल डिमोक्रेटिक पार्टी में सहयोग करती रहती हैं।
अनिता ने ऑग्सबर्ग यूनिवर्सिटी में अर्थशास्त्र की प्रवक्ता के रूप में शिक्षण कार्य प्रारम्भ किया और प्रोफेसर के पद से रिटायर हुई। उन्होंने अपने पिता की जीवनी पर आधारित एक पुस्तक नेताजी सुभाषचन्द्र बोस एण्ड जर्मनी अंग्रेजी में लिखी है। यह पुस्तक नेताजी के अन्य जीवनी लेखकों से काफी विचार विनिमय के पश्चात् लिखी गयी है। इस पुस्तक में सुभाषचन्द्र बोस और स्वतन्त्रता संग्राम से सम्बन्धित कुछ तथ्य बहुत ही रोचक हैं। इस पुस्तक की पहली प्रति उन्होंने भारत आकर यहाँ के राष्ट्रपति प्रणव मुखर्जी के हाथों में 6 फ़रवरी 2013 को नई दिल्ली स्थित राष्ट्रपति भवन में स्वयं भेंट की थी। पुस्तक का प्रकाशन इण्डो जर्मन सोसायटी ऑफ इण्डिया के सौजन्य से हुआ है।
बालीवुड द्वारा नेता जी के जीवन पर आधारित फिल्म नेताजी सुभाषचन्द्र बोस: ऍ फॉर्गाटेन हीरो में भी अनिता बोस का जिक्र नेता जी की पुत्री के रूप में किया गया है।
माया कोडनानी
माया कोडनानी गुजरात के नरोदा विधानसभा क्षेत्र से १२वीं विधान सभा के लिए निर्वाचित विधायक थी। वो तत्कालीन गुजरात सरकार में महिला एवं बाल विकास मंत्री थी। वो प्रथम महिला एवं विधायक हैं जिन्हें गोदरा कांड के बाद के दंगों में अपराधी पाया गया। किन्तु 20 अप्रैल 2018 को गुजरात हाई कोर्ट ने उनको निर्दोष घोषित कर दिया।
सन्दर्भ
अंतर्राष्ट्रीय हॉकी महासंघ
अंतरराष्ट्रीय हॉकी महासंघ (एफआईएच) मैदानी हॉकी और इनडोर मैदानी हॉकी को संचालित करने वाली अंतरराष्ट्रीय निकाय है। इसकी स्थापना 1924 में हुई एवं इसका मुख्यालय स्कॉटलैंड में स्थित है। वर्त्तमान में एफआईएच के अध्यक्ष नरिंदर बत्रा हैं। हॉकी विश्वकप एफ आई एच के तत्वधान में ही होता है। हॉकी विश्वकप एफ आई एच के तत्वधान में ही होता है, इसके अलावा यह महासंघ कई अन्य अंतर्राष्ट्रीय कार्यक्रम आयोजित करता है। एफ आई एच अपने सदस्य देशों के अंतर्गत बने हॉकी महासंघों को मान्यता प्रदान करता है।
हॉकी की प्रतिनिधित्व करने वाली अंतर्राष्ट्रीय संस्था नहीं होने के कारण अन्तर्राष्ट्रीय ओलम्पिक समिति ने 1924 ओलिंपिक में हॉकी को शामिल नहीं किया परिणाम स्वरूप पेरिस में पॉल लीयते द्वारा एफआईएच की स्थापना 7 जनवरी 1924 को हुई। पॉल इस संस्था के पहले अध्यक्ष बने। अंतर्राष्ट्रीय हॉकी संघ के सात संस्थापक सदस्य बने ऑस्ट्रिया, बेल्जियम, चेकोस्लोवाकिया, फ्रांस, हंगरी, स्पेन और स्विट्जरलैंड। ये सदस्य संस्थाएं अपने अपने देश की पुरुष एवं महिला दोनों टीमों का प्रतिनिधित्व कर रहे थे।
1927 में ऑस्ट्रेलिया, डेनमार्क, इंग्लैंड, आयरलैंड, स्कॉटलैंड, दक्षिण अफ्रीका, संयुक्त राज्य अमेरिका और वेल्स ने मिलकर इंटरनेशनल फेडरेशन ऑफ़ वीमेन'स हॉकी अस्सोसिएशंस (आई.ऍफ़.डब्लू. एच.ए) की स्थापना की| 1982 में इसका अंतर्राष्ट्रीय हॉकी महासंघ में विलय कर दिया गया। 1928 में भारत ऍफ़आईएच का सदस्य बनने वाला पहला एशियाई देश बन गया।
एफआईएच में पांच महाद्वीपीय संघ हैं जो प्रत्येक महाद्वीप के भीतर पुरुषों और महिलाओं के लिए हॉकी के प्रशासन, प्रचार और विकास के लिए जिम्मेदार होते हैं। वर्तमान में अंतर्राष्ट्रीय हॉकी महासंघ में कुल 138 सदस्य देश हैं।
प्लेयर ऑफ़ द ईयर अवार्ड 1998 से पुरुषों और महिलाओं के लिए प्रतिवर्ष दिया जाता है, जबकि जूनियर खिलाड़ियों (21 से कम) के लिए सर्वश्रेष्ठ प्रदर्शन का सम्मान करने के लिए 2001 में युवा वर्ग को जोड़ा गया था।
एक और पुरस्कार, "मानद पुरस्कार", उन लोगों को दिया गया जिन्होंने फील्ड हॉकी में उत्कृष्ट योगदान दिया है।
हॉकी में अंतरराष्ट्रीय हॉकी महासंघ (एफआईएच) विश्व स्तर पर रैंकिंग जारी करता है।
किलिमानूर महल
किलिमानूर महल राजा रवि वर्मा, प्रख्यात भारतीय चित्रकार के जन्मस्थान के रूप में प्रसिद्ध है।
भवन परिसर छह हेक्टेयर से अधिक भूमि को घेरता है और इसमें केरल की परम्परागत आवासीय निर्माण जैसे नलुकेट्टू, छोटे और मध्यम आकार के भवन, दो तालाब, कुएँ और पवित्र उपवन ("कावु") शामिल हैं। ऐसा कहा जाता है कि राजा रवि वर्मा ने अपने चित्रों की आय से इमारतों में से कुछ का निर्माण और अनुरक्षित रखने का कार्य किया। त्रावणकोर शाही घराने से सम्बंधित कुछ परिवार के यहां रह रहे हैं।
किलिमानूर पर शाही घराने का इतिहास 300 वर्षों से भी अधिक पुराना है, यद्यपि सबसे पुराना भवन बहुत पहले का है। तथापि महल का वर्तमान रूप में निर्माण १७५३ में किया गया।
बख्शी ग़ुलाम मोहम्मद
बख्शी ग़ुलाम मोहम्मद (1907-1972) कश्मीर के प्रधान मन्त्री (1953-1964) थे।
दीपाली पंत जोशी
डॉ॰ दीपाली पंत जोशी आर्थिक सलाहकार और लेखिका हैं। वे भारतीय रिज़र्व बैंक में कार्यपालक निदेशक हैं। उनके पास ग्राहक सेवा विभाग और ग्रामीण आयोजना व ऋण विभाग के दायित्व के साथ-साथ सूचना का अधिकार अधिनियम के अंतर्गत वैकल्पिक अपीलीय अधिकारी का उत्तरदायित्व भी हैं। कार्यपालक निदेशक के रूप में अपनी नियुक्ति के पूर्व डॉ॰ जोशी राजस्थान की क्षेत्रीय निदेशक थी। उन्होंने इलाहाबाद विश्वविद्यालय से दक्षिण और दक्षिण पूर्व एशिया 1975-1980 के विकास की राजनीतिक अर्थव्यवस्था में पीएचडी डिग्री प्राप्त की है। डॉ॰ जोशी ने प्रशासनिक विधि में विशेषता के साथ विधि में स्नातक डिग्री भी प्राप्त की है।
उन्होंने ग्रामीण ऋण और वित्तीय समावेशन पर व्यापक रूप से लिखा है। "ग्रामीण और विकासोन्मुख बैंकिंग" और "सोशल बैंकिंग: प्रोमिस, परफ़ोर्मेंस एंड पोटेन्शियल" (अंग्रेजी) उनकी प्रमुख पुस्तकें है।
सूरजपाल चौहान
सूरजपाल चौहान हिंदी के दलित साहित्यकार हैं। उनका कहानीसंग्रह, "हैरी कब आएगा" (लघु कथाएँ) (1999) दलित साहित्य जगत में प्रख्यात हैं।
एस आर डी वैद्यनाथन
एस आर डी वैद्यनाथन (तमिल: வைத்தியநாதன்; १५ मार्च १९२९ − १८ नवम्बर २०१३) एक भारतीय संगीतज्ञ थे जिन्हें २००७ में कर्नाटक वाद्य संगीत - नागस्वरम्‌ के लिए अकादमी पुरस्कार से सम्मानित किया गया। उनका १८ नवम्बर २०१३ को निधन हो गया।
पूला विश्वविद्यालय
यूराइ डीओबीरिल पूला विश्वविद्यालय () पुला, इस्त्रीया की क्रोएशियाई शहर में विश्वविद्यालय. यह २००६ में स्थापित किया गया और २,४६५ छात्रों को किया गया था।
महाराज कृष्ण रैना
महाराज कृष्ण रैना, या आम प्रचलित एम॰ के॰ रैना भारतीय रंगमंच के प्रसिद्ध निर्देशक, अभिनेता एवं जाने-माने चलचित्र कलाकार हैं। १९७० में उन्होंने राष्ट्रीय नाट्य विद्यालय से स्नातक किया और सर्वश्रेष्ठ अभिनेता के रूप में सम्मानित किए गए। इसके बाद १९७२ से वे स्वतंत्र रंगकर्मी के रूप में सक्रीय हैं। उन्होंने फ़िल्मों सहित भारत की विभिन्न भाषाओं के नाटकों और पारंपरिक नाट्य रूपों पर काम किया है। भारतीय संगीत नाट्य अकादमी ने १९९५ ई. में उन्हें सर्वश्रेष्ठ निर्देशन का पुरस्कार प्रदान किया।
गोलियों की रासलीला रामलीला
गोलियों की रासलीला रामलीला संजय लीला भंसाली द्वारा निर्देशित २०१३ की बॉलीवुड की हिन्दी रोमांटिक-नाटक फ़िल्म है। राम-लीला दुश्मनी, घृणा और ख़ून ख़राबे के बीच पनपी एक प्रेम कहानी है। गुजरात में सनेड़ा और रजाड़ी खानदानों के बीच पांच सौ सालों से दुश्मनी चली आ रही है। राम (रणवीर सिंह) और लीला (दीपिका पादुकोण) की जो दो अलग-अलग कबीलों के खास घरानों के हैं। दोनों के कबीलों के लोग एक-दूसरे के जान के दुश्मन हैं और फूटी आंख नहीं सुहाते मगर प्यार कहां ये सब देखता है। जवान राम-लीला जब एक दूसरे को देखते हैं तो उनके बीच प्रेम की चिंगारी इस कदर लगती है कि जो बुझाए नहीं बुझती। गुजरात का रोमियो (राम) बिंदास जूलियट (लीला) के प्यार में पड़ जाता है। एक तरफ दोनों कबीलों के लोग गोलियां बरसाकर अपनी पुराणी दुश्मनी की आग में जलते हैं वहीं इन्हीं गोलियों के बीच राम-लीला की रासलीला परवान चढ़ती है। कुछ टि्वस्ट और नाटकीय घटनाक्रम के बाद राम अपने समुदाय का मुखिया बन जाता है और लीला अपने समूह की। लीला का चचेरा भाई इसे कबूल नहीं कर पाता। वह एक साजिश रचता है। नतीजे में नया खून खराबा शुरू हो जाता है। सुखांत होेने का अहसास दिलाती कहानी दुखद अंजाम तक पहुंचती है।
जोसेफ फ्रैंकलिन
जोसेफ पॉल फ्रैंकलिन (अप्रैल 13, 1950 – नवम्बर 20, 2013) एक अमेरिकी क्रमिक हत्यारा थे। उन्हें मृत्युदण्ड के अलावा सात और नस्ली नजरिए से प्रेरित हत्याओं के दोषी थे। उन्होंने १९७८ में एक पत्रिका प्रकाशक लैरी फ्ल्यन्ट और १९८० में नागरीक अधिकार कार्यकर्त्ता वेर्नन जोर्डन जूनियर जैसे प्रसिद्ध व्यक्तियों की हत्या भी स्वीकार की।
फ्रैंकलिन १९७७ में गेराल्ड गोर्डन की हत्या के लिए १५ वर्ष पहले ही मौत की सजा पा चुके थे।
फ्रैंकलिन का जन्म अलाबामा में एक दरिद्र परिवार में हुआ और उनका नाम जेम्स क्लेटन वॉन था।
झुंझुनू विधानसभा क्षेत्र (राजस्थान)
झुंझुनू विधानसभा क्षेत्र राजस्थान में झुंझुनू जिले में स्थित विधान सभा क्षेत्र है। यह क्षेत्र झुंझुनू लोक सभा निर्वाचन क्षेत्र के अन्तरगत आता है। इसका अस्तित्व 1952 से है। क्षेत्र से शीशराम ओला केन्द्र सरकार और राज्य सरकार में केबिनेट मंत्री रह चुके हैं और उनके पुत्र बृजेन्द्र ओला २००८ से २०१३ की राज्य सरकार में राज्यमंत्री रहे। यहाँ से विजयी नरोत्तमलाल जोशी 1952 में विधानसभा अध्यक्ष बने वहीं सुमित्रा सिंह 2003 में विधानसभा अध्यक्ष बनीं।
दांतारामगढ़ विधानसभा क्षेत्र (राजस्थान)
दांतारामगढ़ विधानसभा क्षेत्र राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है। इस क्षेत्र से विधायक चुने गये भैरोंसिंह शेखावत 3 बार राज्य मुख्यमंत्री तथा एक बार देश के उपराष्ट्रपति बने।
वर्त्तमान मे विधायक वेरेन्द्र सिंह है
धोद विधानसभा क्षेत्र (राजस्थान)
धोद विधानसभा क्षेत्र राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है। 1952 में धोद सीकर तहसील क्षेत्र में शामील था। वर्ष 1957 में इसका नाम सिंगरावट कर दिया गया। 1967 में लोकसभा एवं विधानसभा क्षेत्रों के पुनर्गठन के कारण सिंगरावट विधानसभा का विलय सीकर और लक्ष्मणगढ़ विधासभा क्षेत्रों में कर दिया गया। धोद विधानसभा क्षेत्र 1977 से अस्तित्व में आया। यहाँ से चुने गये रामदेवसिंह महरिया राज्य सरकार में उपमंत्री एवं मंत्री रहे।
आईएनएस राजपूत
आईएनएस राजपूत () भारतीय नौसेना के प्रारंभिक ध्वंसक पोतों में से एक है जिसका पहचान क्रमांक डी-५१ (D-51) है। एक निर्देशित-मिसाइल विध्वंसक है और भारतीय नौसेना के राजपूत श्रेणी के विध्वंसक बेड़े का प्रमुख पोत है। यह 30 सितंबर 1980 को कमीशन की गई थी। कमोडोर (बाद में वाइस एडमिरल) गुलाब मोहनलाल हीरानंदानी इसके पहले कमांडिंग ऑफिसर थे।
आईएनएस राजपूत ने ब्रह्मोस क्रूज मिसाइल के लिए एक परीक्षण मंच के रूप में कार्य किया। दो पी-20 एम ने एकल लांचर (पोर्ट और स्टारबोर्ड) को दो बॉक्सिंग लांचरों से बदल दिया गया था, प्रत्येक में दो ब्रह्मोस सेल थे। पृथ्वी-३ मिसाइल के एक नए संस्करण का मार्च 2007 में राजपूत से परीक्षण किया गया था। यह भूमि के लक्ष्यों पर हमला करने के साथ टास्कफोर्स या वाहक एस्कॉर्ट के रूप में एन्टी-विमान और एंटी-पनडुब्बी मिसाइल लॉन्च करने में सक्षम है। राजपूत ने 2005 में एक सफल परीक्षण के दौरान धनुष बैलिस्टिक मिसाइल को ट्रैक किया।
एस.एस.सी. नपोलि
सोचिएता स्पोर्तिवा काल्चिओ नपोलि सामान्यतः नपोलि() के रूप में संदर्भित, यह नेपल्स में स्थित पेशेवर इतालवी फुटबॉल क्लब है, जो 1926 में स्थापित किया गया था। क्लब इटालियन लीग के शीर्ष स्तर सेरी ए में खेलता है। नपोलि, 1986-87 और 1989-90 में दो बार सेरी ए लीग जीता है, और यूरोपीय मंच पर 1988-89 में यूईएफए कप जीता है। नपोलि दक्षिणी इटली में सबसे सफल क्लब है और इटली में चौथी सबसे समर्थित फुटबॉल क्लब है।
क्लब 2004 में दिवालिया हो गया था और वे इटालियन लीग के तीसरे डिवीजन में चला गया। क्लब औरेलिओ दी लौरेन्तीस द्वारा 2004 में पुनर्गठित किया गया था, और उसके बाद से क्लब में काफी वृद्धि हुई है।
इप्सविच टाउन एफ.सी.
इप्सविच टाउन फुटबॉल क्लब (; इप्सविच, ब्लूज़, टाउन, या ट्रैक्टर लड़के के रूप में भी जाने जाते है) इप्सविच में स्थित एक अंग्रेजी पेशेवर फुटबॉल टीम हैं। वर्तमान में 2013-14 सीजन में, क्लब अंग्रेजी लीग के दूसरे स्तर में खेल रहा है।
क्लब 1878 में स्थापित किया गया था, और बाद में 1938 में फुटबॉल लीग में शामिल होने के लिए चुने गए। वे इप्सविच में पोर्टमैन रोड में अपने घरेलू खेल खेलते हैं। 1902 के बाद से, क्लब की नॉर्विच सिटी के साथ एक मजबूत प्रतिद्वंद्विता है। इप्सविच 1961-62 में, एक बार अंग्रेजी लीग खिताब जीता है और सात ही एफए कप 1977-78 मे और 1980-81 में यूईएफए कप जीता है।
देवेन्द्र कुमार जोशी
एडमिरल देवेन्द्र कुमार जोशी(जन्म: 4 जुलाई 1954) भारत के २१वें नौसेनाध्यक्ष थे। वे 31 अगस्त 2012 से 26 फ़रवरी 2014 तक इस पद रहे। उन्होंने एडमिरल निर्मल वर्मा से यह पदभार ग्रहण किया था तथा उनके त्यागपत्र के पश्चात् वाइस एडमिरल रॉबिन धवन इस पद पर आए।
ए‍डमिरल डी. के. जोशी ने 01 अप्रैल 1974 को भारतीय नौसेना के एक्‍जीक्‍यूटिव ब्रांच में कमीशन प्राप्त किया था। लगभग 38 वर्ष के अपने लंबे सेवाकाल में उन्होंने विभिन्न कमान, कर्मचारी और निर्देशात्मक पदों पर हुई नियुक्ति के दौरान अपनी सेवाएँ दीं। उन्होंने सिंगापुर में भारतीय उच्चायोग में 1996 से 1999 के दौरान रक्षा सलाहकार के रूप में भी सेवाएँ दी।आईएनएस सिंधुरत्न दुर्घटना व इससे पहले हुई कई सिलसिलेवार दुर्घटनाओं की नैतिक जिम्मेदारी लेते हुए उन्होनें २६ फ़रवरी २०१४ को अपने पद से इस्तीफा दे दिया। ऐसा करने वाले वे भारत के पहले नौसेनाध्यक्ष हैं। उनके बाद उप-प्रमुख वाइस एडमिरल रॉबिन धवन को कार्यवाहक नौसेनाध्यक्ष बनाया गया।
इनकी धर्मपत्नी का नाम चित्रा जोशी है और दो बेटियां है।